title: Padomes Lēmums (2004. gada 29. aprīlis), ar ko paredz finansiālu palīdzību Albānijai makroekonomikas līmenī un atceļ Lēmumu 1999/282/EK

text:
Svarīgs juridisks paziņojums

|

32004D0580

2004/580/EK: Padomes Lēmums (2004. gada 29. aprīlis) par finansiāla atbalsta piešķiršanu Albānijai un Lēmuma 1999/282/EK atcelšanu

Oficiālais Vēstnesis L 261 , 06/08/2004 Lpp. 0116 - 0118

		Padomes Lēmums(2004. gada 29. aprīlis),ar ko paredz finansiālu palīdzību Albānijai makroekonomikas līmenī un atceļ Lēmumu 1999/282/EK(2004/580/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 308. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā:(1) Komisija pirms sava priekšlikuma iesniegšanas ir apspriedusies ar Ekonomikas un finanšu komiteju;(2) Padome ar Lēmumu 1999/282/EK [2] Kosovas krīzes seku izvērtējumā apstiprināja finansiālu palīdzību Albānijai makroekonomikas līmenī līdz 20 miljoniem EUR kā ilgtermiņa aizdevumu. Ņemot vērā to, ka maksājumu bilances stāvoklis bija labāks nekā paredzēts, Albānijas iestādes nelūdza šīs palīdzības sniegšanu; tādēļ Komisija to atcēla 2001. gadā.(3) Stabilizācijas un asociācijas procesā, kas regulē ES attiecības ar minēto reģionu, ir vēlams atbalstīt centienus stiprināt politisko un ekonomisko stabilizāciju Albānijā, lai veicinātu pilnvērtīgas sadarbības ar Kopienu attīstību; tas ir arī tā Stabilizācijas un asociācijas nolīguma mērķis, par kuru pašlaik notiek sarunas starp Albāniju un ES.(4) Starptautiskais valūtas fonds (SVF) 2002. gada 21. jūnijā Albānijas labā apstiprināja trīsgadu programmu, kura atbalstīta ar Nabadzības mazināšanas un izaugsmes mehānismu (NMIM), par apmēram 36 miljoniem USD, lai atbalstītu iestāžu ekonomikas programmu laika posmā no 2002. gada jūnija līdz 2005. gada jūnijam; no šīs summas 11 miljonus USD ir plānots izmaksāt 2004. gadā.(5) Saskaņā ar jauno trīsgadu Valsts palīdzības stratēģiju (VPS), ko 2002. gada 20. jūnijā pieņēmusi Pasaules bankas padome, 8 miljonus USD ir plānots izmaksāt 2004. gadā kā nabadzības mazināšanas atbalsta kredītu.(6) Papildu šim provizoriski aprēķinātajam finansiālajam atbalstam, attiecībā uz kuru ir plānots, ka to nodrošinās Starptautiskais valūtas fonds un Pasaules banka, 2004. gadā ir būtisks atlikušā finansējuma iztrūkums, kas jāsedz, lai atbalstītu politikas mērķus, kuri saistīti ar iestāžu reformas centieniem.(7) Kopiena jau ir sniegusi Albānijai finansiālu palīdzību makroekonomikas līmenī; tā kā Albānijas iestādes ir lūgušas starptautiskajām finanšu iestādēm, Kopienai un citiem divpusējiem finansētājiem papildu finansiālu palīdzību.(8) Kopienas finansiālā palīdzība Albānijai makroekonomikas līmenī ir atbilstošs pasākums, lai palīdzētu valstij apmierināt tās ārējā finansējuma vajadzības, tostarp nostiprinot tās rezerves un atbalstot budžetu.(9) Finansiāla palīdzība no Kopienas ilgtermiņa aizdevuma un tiešās subsīdijas kombinācijas veidā ir atbilstošs pasākums, lai atbalstītu Albānijas ārējā finansiālā stāvokļa ilgtspējību, ņemot vērā valsts salīdzinoši zemo attīstības līmeni.(10) Šis finansiālais atbalsts, jo īpaši subsīdijas daļa, jāsniedz pēc tam, kad ir pārbaudīts, vai var ievērot noteiktos finansiālos un ekonomiskos nosacījumus.(11) Lai nodrošinātu efektīvu to Kopienas finanšu interešu aizsardzību, kas saistītas ar šo finansiālo palīdzību makroekonomikas līmenī, jāparedz attiecīgi pasākumi, kas jāveic Albānijai attiecībā uz krāpšanas un citu pārkāpumu novēršanu saistībā ar šo palīdzību, kā arī kontrole, kas jāveic Komisijai, un revīzijas, kas jāveic Revīzijas palātai.(12) Subsīdijas iekļaušana šajā palīdzībā neierobežo budžeta lēmējinstitūcijas pilnvaras.(13) Šo palīdzību jāpārvalda Komisijai, apspriežoties ar Ekonomikas un finanšu komiteju.(14) Līgums šā lēmuma pieņemšanai neparedz citas pilnvaras kā tās, kas paredzētas 308. pantā,IR PIEŅĒMUSI ŠO LĒMUMU.1. pants1. Kopiena dara pieejamu Albānijai finansiālu atbalstu makroekonomikas līmenī kā ilgtermiņa aizdevumu un tiešo subsīdiju, lai palīdzētu valstij apmierināt tās ārējā finansējuma vajadzības, tostarp nostiprinot tās rezerves un atbalstot budžetu.2. Šīs palīdzības aizdevuma komponents nav lielāks kā pamatsumma – 9 miljoni EUR, un parāda atmaksāšanas termiņš nav ilgāks kā 15 gadi. Tādēļ Komisija ir pilnvarota Kopienas vārdā aizņemties vajadzīgos resursus, ko kā aizdevumu nodos Albānijas rīcībā.3. Šīs palīdzības subsīdijas daļa nav lielāka kā 16 miljoni EUR.4. Šo Kopienas finansiālo palīdzību pārvalda Komisija ciešā saziņā ar Ekonomikas un finanšu komiteju un atbilstoši starp SVF un Albāniju noslēgtajiem vienošanās dokumentiem.5. Kopienas finansiālo palīdzību dara pieejamu uz diviem gadiem, sākot no pirmās dienas pēc šā lēmuma stāšanās spēkā. Tomēr Komisija pēc apspriedes ar Ekonomikas un finanšu komiteju var nolemt pagarināt pieejamības laika posmu uz ne vairāk kā vienu gadu, ja tādu vajadzību nosaka apstākļi.2. pants1. Komisija ir pilnvarota pēc apspriedes ar Ekonomikas un finanšu komiteju vienoties ar Albānijas iestādēm par ekonomikas politiku un finansiālajiem nosacījumiem, kas saistīti ar šo palīdzību un kas jāparedz saprašanās memorandā. Šie noteikumi atbilst 1. panta 4. punktā minēto vienošanos noteikumiem.2. Pirms Kopienas palīdzības faktiskās izmantošanas uzsākšanas Komisija pārbauda to Albānijas finanšu ķēžu, administratīvo procedūru, iekšējās un ārējās kontroles mehānismu uzticamību, kas ir būtiski šai Kopienas finansiālajai palīdzībai makroekonomikas līmenī.3. Komisija, sadarbojoties ar Ekonomikas un finanšu komiteju un attiecīgās darbības saskaņojot ar SVF, regulāri pārbauda, vai Albānijas ekonomikas politika atbilst šīs palīdzības mērķiem un vai ir ievēroti finansiālie nosacījumi.3. pants1. Komisija šīs palīdzības aizdevuma komponentu un piešķīruma komponentu dara pieejamu Albānijai, veicot vismaz divas iemaksas. Ievērojot 2. panta noteikumus un ar nosacījumu, ka 2. panta 2. punktā minētais novērtējums ir apmierinošs, pirmo iemaksu veic, pamatojoties uz Albānijas makroekonomikas programmas apmierinošu rezultātu izklāstu, saskaņā ar pašreizējo Nabadzības mazināšanas un izaugsmes mehānismu, ko īsteno SVF.2. Ievērojot 2. panta noteikumus, otro un visas turpmākās iemaksas veic, pamatojoties uz iepriekšminēto programmu apmierinošu īstenošanu, ne ātrāk kā vienu ceturksni pēc iepriekšējās iemaksas veikšanas.3. Līdzekļus maksā Albānijas Centrālajai bankai. Finansējuma adresāts būs Albānijas Centrālā banka, ja palīdzība ir paredzēta, lai nostiprinātu valsts rezerves, vai Finanšu ministrija, ja tā ir paredzēta budžeta atbalstam.4. pantsŠīs palīdzības īstenošana notiek saskaņā ar tās Finanšu regulas noteikumiem, ko piemēro Eiropas Kopienu vispārējam budžetam, un tās īstenošanas noteikumiem. Saprašanās memorandā, par kuru jāvienojas ar Albānijas iestādēm, jo īpaši paredz attiecīgus pasākumus, kas jāveic Albānijai un kas attiecas uz krāpšanas un citu pārkāpumu novēršanu saistībā ar šo palīdzību. Tajā paredz arī kontroles, ko veic Komisija, tostarp Eiropas Birojs krāpšanas apkarošanai (OLAF), un kas ietver tiesības veikt pārbaudes uz vietas un inspekcijas, un revīzijas, kuras var veikt Revīzijas palāta un kuras attiecīgā gadījumā var veikt uz vietas.5. pants1. Šā lēmuma 1. panta 2. punktā minētās aizņēmuma un aizdevuma darbības veic, izmantojot vienu un to pašu valutēšanas dienu, un Kopienu nedrīkst iesaistīt maksājuma termiņu pārcelšanā, maiņas kursa vai procentu likmju riskā vai citā komercriskā.2. Ja Albānija to pieprasa, Komisija veic pasākumus, kas vajadzīgi, lai nodrošinātu pirmstermiņa atmaksas iespējas iekļaušanu aizdevuma noteikumos un šīs iespējas izmantošanu.3. Pēc Albānijas lūguma un ja apstākļi ļauj samazināt aizdevuma procentu likmi, Komisija var refinansēt visu tās sākotnējo aizdevumu vai tā daļu vai pārstrukturēt atbilstošos finanšu nosacījumus. Refinansēšanas vai pārstrukturēšanas darbības veic saskaņā ar 1. punktā izklāstītajiem nosacījumiem, un tās nepagarina vidējo attiecīgā aizņēmuma atmaksas termiņu un nepaaugstina refinansēšanas vai pārstrukturēšanas dienā neatmaksātā kapitāla summu, kas izteikta atbilstīgi spēkā esošajam maiņas kursam.4. Visas Kopienas izmaksas, kas ir tieši saistītas ar šajā lēmumā paredzētajām aizņēmuma un aizdevuma darbībām, sedz Albānija.5. Ekonomikas un finanšu komiteju informē par to, kā norisinās 2. un 3. punktā minētās darbības.6. pantsVismaz reizi gadā līdz septembrim Komisija iesniedz Eiropas Parlamentam un Padomei ziņojumu, kurā ietver novērtējumu par šā lēmuma izpildi iepriekšējā gadā.7. pantsAr šo atceļ Padomes Lēmumu 1999/282/EK.8. pantsŠis lēmums stājas spēkā dienā, kad to publicē Eiropas Savienības Oficiālajā Vēstnesī.Luksemburgā, 2004. gada 29. aprīlīPadomes vārdā —priekšsēdētājsM. McDowell[1] Atzinums sniegts 2004. gada 31. martā (Oficiālajā Vēstnesī vēl nav publicēts).[2] OV L 110, 28.4.1999., 13. lpp.--------------------------------------------------


title: 2011/600/ES: Eiropas Parlamenta Lēmums ( 2011. gada 10. maijs ) par Eurojust 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/215

         EIROPAS PARLAMENTA LĒMUMS
   (2011. gada 10. maijs)
   par Eurojust 2009. finanšu gada budžeta izpildes apstiprināšanu
   (2011/600/ES)
   EIROPAS PARLAMENTS,
   ņemot vērā Eurojust 2009. finanšu gada galīgos pārskatus,
   ņemot vērā Revīzijas palātas ziņojumu par Eurojust 2009. finanšu gada pārskatiem, ar Eurojust atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (3), un jo īpaši tā 36. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0133/2011),

               1.

               sniedz Eurojust administratīvajam direktoram apstiprinājumu par Eurojust 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eurojust administratīvajam direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 144. lpp.

      (2)  OV L 248, 16.9.2002., 1. lpp.

      (3)  OV L 63, 6.3.2002., 1. lpp.

      (4)  OV L 357, 31.12.2002., 72. lpp.
    ---documentbreak---

               27.9.2011

               LV

               Eiropas Savienības Oficiālais Vēstnesis

               L 250/216

         EIROPAS PARLAMENTA REZOLŪCIJA
   (2011. gada 10. maijs)
   ar konstatējumiem, kas ir neatņemama daļa no Lēmuma par Eurojust 2009. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eurojust 2009. finanšu gada galīgos pārskatus,
   ņemot vērā Revīzijas palātas ziņojumu par Eurojust 2009. finanšu gada pārskatiem, ar Eurojust atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (3), un jo īpaši tā 36. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0133/2011),

               A.

               tā kā Revīzijas palāta ir norādījusi – tā guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2010. gada 5. maijā Parlaments sniedza Eurojust administratīvajam direktoram apstiprinājumu par Aģentūras 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           pauda gandarījumu par to, ka 2008. gada 24. septembrī tika noslēgts “Praktiskais nolīgums par Aģentūras un OLAF sadarbības nosacījumiem”,

                           —

                           pieņēma zināšanai Revīzijas palātas konstatējumu, ka 2008. gadā Aģentūrai joprojām ir bijušas problēmas saistībā ar apropriāciju pārnešanu, lai gan pārnesto apropriāciju līmenis vairs nav bijis tik augsts kā iepriekšējā finanšu gadā (13 % no galīgā budžeta apropriācijām salīdzinājumā ar 2007. gadā pārnestajiem 25 %),

                           —

                           pauda nožēlu par to, ka, līdzīgi kā trijos iepriekšējos gados, Revīzijas palāta atkal bija atklājusi nepilnības iepirkuma procedūrās;

               C.

               tā kā 2009. gadā Aģentūras budžets bija EUR 26 400 000, t. i., par 6,4 % lielāks nekā 2008. finanšu gadā,

      Darbības rādītāji

               1.

               atzinīgi vērtē Aģentūras ierosinājumu tās nodaļu 2010. gada darba plānos iekļaut galvenos darbības rādītājus; tomēr aicina Aģentūru sniegt budžeta izpildes apstiprinātājiestādei informāciju par šiem rādītājiem un par to, kā tie saistīti ar Aģentūras mērķiem, budžetu un darba programmu; faktiski uzskata – minēto rādītāju piesaiste Aģentūras mērķiem, budžetam un darba programmai ļaus ieinteresētajām personām labāk izvērtēt Aģentūras veikumu;

               2.

               atzinīgi vērtē to, ka tabulā, kas pievienota Revīzijas palātas ziņojumam attiecībā uz 2009. gadu, Aģentūra pēc pašas ierosmes ir salīdzinājusi 2008. un 2009. gadā paveikto, tā nodrošinot budžeta izpildes apstiprinātājiestādei iespēju labāk novērtēt Aģentūras darbību no gada gadā;

      Apropriāciju pārnešana

               3.

               ar gandarījumu norāda, ka Revīzijas palāta nesniedz piezīmes par apropriāciju pārnešanas un atcelšanas līmeni 2009. gadā;

               4.

               norāda, ka Aģentūras budžeta izpildes apstiprināšanas pamatā turpmāk jābūt tās darbības rezultātiem, kas gūti visa gada garumā;

               5.

               aicina Aģentūru informēt budžeta izpildes apstiprinātājiestādi par pasākumiem, ko Aģentūra veikusi, lai izvairītos no apropriāciju pārnešanas, ņemot vērā, ka apropriāciju pārnešana pastāvīgi bijusi problemātisks jautājums, īstenojot iepriekšējo gadu budžeta izpildes apstiprināšanas procedūras;

      Pilnveidotas iepirkuma procedūras

               6.

               pauž atzinību Aģentūrai par to, ka pirms iepirkuma procedūru uzsākšanas tā ir veikusi pasākumus, kas ļāvuši noteikt attiecīgo produktu un/vai pakalpojumu tirgus vērtību; uzskata šo ierosmi par svarīgu praksi, kas būtu jāīsteno arī citām aģentūrām; turklāt atzinīgi vērtē Aģentūras 2009. gada iepirkuma plānu, kas ļoti lielā mērā palīdzēja Aģentūras nodaļām un dienestiem nodrošināt konkursa procedūru vadību; uzskata, ka šīs ierosmes ļauj kredītrīkotājam labāk veikt vadības un kontroles pienākumus;

      Cilvēkresursi

               7.

               pauž bažas par to, ka Revīzijas palāta atkal ir konstatējusi nepilnības darbā pieņemšanas procedūru plānošanas un īstenošanas darbībās; jo īpaši norāda uz to, ka vēl joprojām ir pārāk daudz neaizpildītu amata vietu (24 %), lai gan mazāk nekā 2008. gadā (26 %) un 2007. gadā (33 %); tādēļ aicina Aģentūru izstrādāt vispusīgu darbā pieņemšanas pasākumu plānu, kas ļautu ievērojami samazināt neaizpildīto amata vietu skaitu, un par to attiecīgi informēt budžeta izpildes apstiprinātājiestādi; tomēr atzinīgi vērtē Aģentūras ieceri līdz 2011. gada beigām samazināt neaizpildīto amata vietu skaitu tā, lai to īpatsvars nepārsniegtu 8 %;

               8.

               pauž atzinību Aģentūrai par 2009. gadā sasniegto, proti, līdz 2009. gada beigām tai ir izdevies no 31 līdz 10 darbiniekiem samazināt to pagaidu darbinieku skaitu, kuri strādā kā pienākumu izpildītāji; tomēr aicina Aģentūru vēl vairāk samazināt šādu darbinieku skaitu, kā to ieteicis Iekšējās revīzijas dienests (IRD);

               9.

               apstiprina, ka 2009. gadā Aģentūra sāka īstenot jauno darbā pieņemšanas kārtību, saskaņā ar kuru atlases komisijas locekļi uz intervijām aicina tikai tos pretendentus, kas sākotnējās izvērtēšanas rezultātā ir ieguvuši ne mazāk kā 75 % no maksimālā punktu skaita, un rezerves sarakstos iekļauj tikai tos kandidātus, kuri intervijas un rakstisko pārbaudījumu izvērtēšanas rezultātā ir ieguvuši ne mazāk kā 75 % no maksimālā punktu skaita;

               10.

               ir nobažījies par Revīzijas palātas konstatēto, proti, ka trīs no sešām Aģentūras vidējā līmeņa vadītāju (nodaļas vadītāja) amata vietām uz laiku ieņēma pienākumu izpildītāji; uzsver – šī situācija liecina, ka ir grūtības piesaistīt un noturēt piemērotus darbiniekus; tomēr atzinīgi vērtē Aģentūras ieceri pieņemt lēmumu, saskaņā ar kuru pretendentu galīgais novērtējums tiks sagatavots, pamatojoties gan uz kvalifikācijas pakāpi, kas norādīta, aizpildot pieteikuma veidlapu, gan uz interviju un rakstisko pārbaudījumu rezultātu; uzskata, ka, īstenojot šādu pieeju, tiek pilnveidotas Aģentūras darbinieku atlases procedūras, jo efektīvi tiek ņemti vērā katra kandidāta nopelni;

      Iekšējā revīzija

               11.

               apstiprina, ka no 26 ieteikumiem, ko IRD izdevis 2008. gada 31. decembrī, pilnībā ir īstenoti tikai četri (divi no tiem bija vērtējami kā “neatliekami”); turklāt norāda, ka IRD 2009. gada decembrī ir izdevis papildu ieteikumus un ka 15 no atlikušajiem 23 ieteikumiem joprojām nav pilnībā īstenoti un attiecīgais process ir ieildzis vairāk nekā par 12 mēnešiem; tādēļ aicina Aģentūru informēt budžeta izpildes apstiprinātājiestādi par šīs kavēšanās iemesliem un nekavējoties rīkoties, lai uzlabotu darbā pieņemšanas kārtību, samazinātu pagaidu darbinieku skaitu, pārstrukturētu Cilvēkresursu nodaļu, izstrādātu cilvēkresursu pārvaldības plānu, pilnveidotu saistībā ar cilvēkresursiem veikto darbību uzraudzību un pārskatītu izņēmumu reģistra saturu;

               12.

               atzinīgi vērtē Aģentūras ierosmi sniegt budžeta izpildes apstiprinātājiestādei IRD iekšējās revīzijas gada pārskatu par Aģentūras darbību; uzskata minēto par pārredzamības apliecinājumu un paraugprakses piemēru, kas būtu jāīsteno visām pārējām attiecīgajām aģentūrām;

               13.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2011. gada 10. maija rezolūcijā (6) par aģentūru darbību, finanšu pārvaldību un kontroli.

      (1)  OV C 338, 14.12.2010., 144. lpp.

      (2)  OV L 248, 16.9.2002., 1. lpp.

      (3)  OV L 63, 6.3.2002., 1. lpp.

      (4)  OV L 357, 31.12.2002., 72. lpp.

      (5)  OV L 252, 25.9.2010., 202. lpp.

      (6)  Pieņemtie teksti, P7_TA(2011)0163 (skatīt šā Oficiālā Vēstneša 269. lpp.).


title: 2007/823/EK: Padomes Lēmums ( 2007. gada 8. novembris ), lai noslēgtu Nolīgumu starp Eiropas Kopienu un Melnkalnes Republiku par vīzu izsniegšanas atvieglināšanu

text:
               19.12.2007

               LV

               Eiropas Savienības Oficiālais Vēstnesis

               L 334/108

         PADOMES LĒMUMS
   (2007. gada 8. novembris),
   lai noslēgtu Nolīgumu starp Eiropas Kopienu un Melnkalnes Republiku par vīzu izsniegšanas atvieglināšanu
   (2007/823/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 62. panta 2. punkta b) apakšpunkta i) un ii) punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Komisija Eiropas Kopienas vārdā ir apspriedusi nolīgumu ar Melnkalnes Republiku par vīzu izsniegšanas atvieglināšanu.

               (2)

               Ņemot vērā tā iespējamo noslēgšanu nākotnē, šis nolīgums Eiropas Kopienas vārdā tika parakstīts 2007. gada 18. septembrī saskaņā ar Padomes 2007. gada 18. septembrī pieņemto lēmumu.

               (3)

               Šis nolīgums būtu jāapstiprina.

               (4)

               Nolīguma pārvaldei ar šo nolīgumu izveido Apvienoto komiteju, kas var pieņemt savu reglamentu. Tādēļ ir lietderīgi paredzēt vienkāršotu procedūru Kopienas nostājas izstrādāšanai šajā jautājumā.

               (5)

               Saskaņā ar protokolu par Apvienotās Karalistes un Īrijas nostāju un protokolu, kas iekļauj Šengenas acquis Eiropas Savienības sistēmā, kuri ir pievienoti Līgumam par Eiropas Savienību un Eiropas Kopienas dibināšanas līgumam, Apvienotā Karaliste un Īrija nepiedalās šā lēmuma pieņemšanā, un tādēļ tā noteikumi tām nav saistoši un nav jāpiemēro.

               (6)

               Saskaņā ar Protokolu par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un tādējādi šis lēmums nav tai saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā ir apstiprināts Nolīgums starp Eiropas Kopienu un Melnkalnes Republiku par vīzu izsniegšanas atvieglināšanu.
   Nolīguma teksts ir pievienots šim lēmumam.
   2. pants
   Padomes priekšsēdētājs sniedz nolīguma 14. panta 1. punktā minēto paziņojumu (2).
   3. pants
   Komisija, kam palīdz dalībvalstu eksperti, pārstāv Kopienu Apvienotajā ekspertu komitejā, kas izveidota saskaņā ar nolīguma 12. pantu.
   4. pants
   Kopienas nostāju Apvienotajā ekspertu komitejā attiecībā uz tās reglamenta pieņemšanu, kā tas prasīts saskaņā ar nolīguma 12. panta 4. punktu, pieņem Komisija pēc apspriešanās ar īpašu komiteju, ko izraudzījusies Padome.
   5. pants
   Šo lēmumu publicē Eiropas Savienības Oficiālajā Vēstnesī.

      Briselē, 2007. gada 8. novembrī

            Padomes vārdā –

            priekšsēdētājs

         R. PEREIRA

      (1)  Atzinums sniegts 2007. gada 24. oktobrī (Oficiālajā Vēstnesī vēl nav publicēts).

      (2)  Šā nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.
   NOLĪGUMS
   starp Eiropas Kopienu un Melnkalnes Republiku par vīzu izsniegšanas atvieglināšanu
   EIROPAS KOPIENA, turpmāk – “Kopiena”,
   un
   MELNKALNES REPUBLIKA,
   turpmāk – “Puses”,
   ŅEMOT VĒRĀ Eiropas nākotnes perspektīvu attiecībā uz Melnkalnes Republiku un sarunas par Stabilizācijas un asociācijas nolīgumu (SAN) starp Eiropas Kopienu un Melnkalnes Republiku;
   APSTIPRINOT nolūku cieši sadarboties SAN nākamajās struktūrās, lai atvieglinātu vīzu režīmu starp Melnkalnes Republiku un Eiropas Savienību saskaņā ar secinājumiem, kas pieņemti ES un Rietumbalkānu Augstākā līmeņa sanāksmē 2003. gada 21. jūnijā Salonikos;
   VĒLOTIES kā pirmo soli pretī bezvīzu režīmam veicināt cilvēku savstarpējos sakarus, kas ir būtisks nosacījums noturīgu ekonomisko, humāno, kultūras, zinātnisko un citu saikņu attīstībā, atvieglinot vīzu izsniegšanu Melnkalnes Republikas pilsoņiem;
   PATUROT PRĀTĀ, ka ES pilsoņiem nav nepieciešama vīza, ieceļojot Melnkalnes Republikā uz laiku, kas nepārsniedz 90 dienas, vai šķērsojot Melnkalnes Republiku tranzītā;
   ATZĪSTOT, ka gadījumā, ja Melnkalnes Republika atjaunotu vīzas prasību ES pilsoņiem, pamatojoties uz savstarpīguma principu, ES pilsoņiem automātiski pienāktos tādi paši vīzu izsniegšanas atvieglojumi, kādi saskaņā ar šo nolīgumu tiek piešķirti Melnkalnes Republikas pilsoņiem;
   ATZĪSTOT, ka vīzu izsniegšanas atvieglojumi nedrīkstētu izraisīt nelikumīgu migrāciju, un pievēršot īpašu uzmanību drošībai un atpakaļuzņemšanai;
   ŅEMOT VĒRĀ Protokolu par Apvienotās Karalistes un Īrijas nostāju un Protokolu par Šengenas acquis iekļaušanu Eiropas Savienības sistēmā, kas pievienoti Līgumam par Eiropas Savienību un Eiropas Kopienas dibināšanas līgumam, un apstiprinot, ka šā nolīguma noteikumi neattiecas uz Apvienoto Karalisti un Īriju;
   ŅEMOT VĒRĀ Protokolu par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, un apstiprinot, ka šā nolīguma noteikumi neattiecas uz Dānijas Karalisti,
   IR VIENOJUŠĀS PAR TURPMĀKO.
   1. pants
   Mērķis un piemērošanas joma
   1.   Šā nolīguma mērķis ir atvieglināt vīzu izsniegšanu Melnkalnes Republikas pilsoņiem, kuru paredzētā uzturēšanās 180 dienu laikposmā nepārsniedz 90 dienas.
   2.   Gadījumā, ja Melnkalnes Republika atjauno vīzas prasību ES pilsoņiem, pamatojoties uz savstarpīguma principu, ES pilsoņiem automātiski pienākas tādi paši vīzu izsniegšanas atvieglojumi, kādi saskaņā ar šo nolīgumu ir piešķirti Melnkalnes Republikas pilsoņiem.
   2. pants
   Vispārējs noteikums
   1.   Šajā nolīgumā paredzētie vīzu atvieglojumi attiecas uz Melnkalnes Republikas pilsoņiem, ja tie jau nav atbrīvoti no vīzas prasības saskaņā ar Kopienas vai dalībvalstu normatīvajiem aktiem, šo nolīgumu vai citiem starptautiskiem nolīgumiem.
   2.   Uz jautājumiem, ko nereglamentē šis nolīgums, piemēram, atteikums piešķirt vīzu, ceļošanas dokumentu atzīšana, pierādījums par pietiekamiem iztikas līdzekļiem, ieceļošanas aizliegums un izraidīšanas pasākumi, attiecas Melnkalnes Republikas, dalībvalstu vai Kopienas tiesību akti.
   3. pants
   Definīcijas
   Šajā nolīgumā:

               a)

               “dalībvalsts” ir jebkura Eiropas Savienības dalībvalsts, izņemot Dānijas Karalisti, Īrijas Republiku un Apvienoto Karalisti;

               b)

               “Eiropas Savienības pilsonis” ir dalībvalsts pilsonis, ievērojot definīciju a) punktā;

               c)

               “Melnkalnes Republikas pilsonis” ir persona, kurai ir Melnkalnes Republikas pilsonība;

               d)

               “vīza” ir dalībvalsts izsniegta atļauja vai pieņemts lēmums, kas vajadzīgs, lai:

                           —

                           ieceļotu attiecīgajā dalībvalstī vai vairākās dalībvalstīs ar paredzēto uzturēšanās laiku līdz 90 dienām,

                           —

                           ieceļotu tranzītam caur attiecīgās dalībvalsts vai vairāku dalībvalstu teritoriju;

               e)

               “persona, kas likumīgi uzturas” ir Melnkalnes Republikas pilsonis, kuram, pamatojoties uz Kopienas vai dalībvalstu tiesību aktiem, ir atļauts vai ir tiesības uzturēties dalībvalsts teritorijā ilgāk nekā 90 dienas.

         4. pants
   Dokumentārs pierādījums par brauciena mērķi
   1.   Turpmāk norādītajām Melnkalnes Republikas pilsoņu kategorijām, lai attaisnotu paredzētā ceļojuma otras Puses teritorijā mērķi, ir nepieciešami vienīgi turpmāk norādītie dokumenti:

               a)

               oficiālu delegāciju dalībniekiem, kas pēc Melnkalnes Republikai adresēta oficiāla ielūguma piedalīsies sanāksmēs, apspriedēs, sarunās vai apmaiņas programmās, kā arī pasākumos, ko starpvaldību organizācijas rīko kādas dalībvalsts teritorijā:

                           —

                           Melnkalnes Republikas iestādes vēstule, kas apliecina, ka pieteikuma iesniedzējs ir Melnkalnes Republikas delegācijas loceklis un ieceļo dalībvalstu teritorijā, lai piedalītos iepriekšminētajos pasākumos, kurai pievienota oficiālā ielūguma kopija;

               b)

               darījumu cilvēkiem un uzņēmējdarbības organizāciju pārstāvjiem:

                           —

                           uzņēmējas juridiskās personas vai uzņēmuma vai organizācijas, vai šādas juridiskās personas vai uzņēmuma filiāles vai biroja, vai valsts vai reģionālās iestādes, vai tirdzniecības un rūpniecības izstāžu, konferenču un simpoziju, kas notiek dalībvalstu teritorijā, rīkošanas komitejas rakstisks uzaicinājums, ko apstiprinājusi Melnkalnes Republikas Tirdzniecības kamera, Darba devēju savienība vai Melnkalnes Uzņēmējdarbības apvienība;

               c)

               autovadītājiem, kas veic kravu un pasažieru starptautiskos pārvadājumus uz dalībvalstu teritorijām ar transportlīdzekļiem, kuri reģistrēti Melnkalnes Republikā:

                           —

                           Melnkalnes nacionālās starptautisko autopārvadātāju apvienības rakstisks pieprasījums, kurā norādīts braucienu mērķis, ilgums un biežums;

               d)

               apkalpju locekļiem starptautiskajos vilcienos, refrižeratoros un lokomotīvēs, kas dodas uz dalībvalstu teritorijām:

                           —

                           Melnkalnes Republikas kompetentās dzelzceļa sabiedrības rakstisks pieprasījums, kurā norādīts braucienu mērķis, ilgums un biežums;

               e)

               žurnālistiem:

                           —

                           apliecība vai cits dokuments, ko izsniegusi profesionālā organizācija un kas apliecina, ka attiecīgā persona ir kvalificēts žurnālists, kā arī dokuments, ko izdevis viņa/viņas darba devējs, apliecinot, ka brauciena mērķis ir veikt žurnālista darbu;

               f)

               personām, kas piedalās zinātnes, kultūras un mākslas pasākumos, tostarp universitāšu un citās apmaiņas programmās:

                           —

                           uzņēmējorganizācijas rakstisks uzaicinājums piedalīties šajos pasākumos;

               g)

               skolēniem, studentiem, pēcdiploma studentiem un pavadošiem pedagogiem, kas ceļo ar mērķi mācīties vai izglītoties, tostarp saskaņā ar apmaiņas programmām, kā arī citu ar skolu saistītu pasākumu dēļ:

                           —

                           uzņēmējas universitātes, akadēmijas, koledžas vai skolas rakstisks uzaicinājums vai uzņemšanas apliecība, vai studenta apliecība, vai cits apliecinošs dokuments par apmeklējamiem kursiem;

               h)

               starptautisku sporta pasākumu dalībniekiem un personām, kas tos profesionālā statusā pavada:

                           —

                           rakstisks uzaicinājums no uzņēmējorganizācijas: kompetentās iestādes, nacionālās sporta federācijas un dalībvalsts nacionālās olimpiskās komitejas;

               i)

               sadraudzības pilsētu organizēto oficiālo apmaiņas programmu dalībniekiem:

                           —

                           attiecīgo pilsētu administrācijas vadītāja/mēra rakstisks uzaicinājums;

               j)

               tuviem radiniekiem – laulātajam, bērniem (tostarp adoptētiem), vecākiem (tostarp aizbildņiem), vecvecākiem un mazbērniem, kas apmeklē Melnkalnes Republikas pilsoņus, kuri likumīgi uzturas dalībvalstu teritorijā:

                           —

                           uzņēmējas personas rakstisks uzaicinājums;

               k)

               militāro un civilo apbedījumu vietu apmeklējumam:

                           —

                           oficiāls dokuments, kas apliecina kapa esamību, kā arī ģimenes vai cita veida saikni starp pieteikuma iesniedzēju un mirušo personu;

               l)

               personām, kas ieceļo medicīnisku iemeslu dēļ, un nepieciešamajām pavadošajām personām:

                           —

                           medicīniskās iestādes oficiāls dokuments, kas apliecina medicīniskās aprūpes nepieciešamību šajā iestādē un pavadoņa nepieciešamību, un pierādījums par pietiekamiem finansiāliem līdzekļiem medicīniskās aprūpes izdevumu segšanai;

               m)

               personām, kas apmeklē apbedīšanas ceremonijas:

                           —

                           oficiāls dokuments, kas apliecina nāves faktu, kā arī dokuments, kas apliecina ģimenes vai cita veida saikni starp pieteikuma iesniedzēju un mirušo personu;

               n)

               pilsoniskās sabiedrības organizāciju pārstāvjiem, kuru ceļojuma mērķis ir izglītošanās, semināri un konferences, tostarp saskaņā ar apmaiņas programmām:

                           —

                           uzņēmējorganizācijas rakstisks uzaicinājums, apstiprinājums, ka persona pārstāv pilsoniskās sabiedrības organizāciju, un attiecīgā valsts reģistra izziņa par minētās organizācijas nodibināšanu, ko valsts iestāde izsniegusi saskaņā ar attiecīgās valsts tiesību aktiem;

               o)

               profesiju pārstāvjiem, kas piedalās starptautiskās izstādēs, konferencēs, simpozijos, semināros vai citos līdzīgos pasākumos, kuri norisinās dalībvalstu teritorijā:

                           —

                           uzņēmējorganizācijas rakstisks uzaicinājums, kas apstiprina, ka konkrētā persona piedalās šajā pasākumā;

               p)

               tiesnešiem, kas piedalās starptautiskās apmaiņas programmās, simpozijos, semināros vai līdzīgos mācību pasākumos, kuri norisinās dalībvalstu teritorijā:

                           —

                           uzņēmējorganizācijas rakstisks uzaicinājums piedalīties šajos pasākumos;

               q)

               Melnkalnes Republikas reliģisko kopienu pārstāvjiem:

                           —

                           Melnkalnes Republikā reģistrētas reliģiskās kopienas rakstisks pieprasījums, kurā norādīts ceļojumu mērķis, ilgums un biežums;

               r)

               personām, kas ceļo tūrisma nolūkā:

                           —

                           ceļojumu aģentūras vai ceļojuma rīkotāja, ko dalībvalstis akreditējušas vietējās konsulārās sadarbības ietvaros, apliecinājums vai talons, kas apliecina organizēta tūrisma ceļojuma rezervāciju.

         2.   Šā panta 1. punktā minētajā rakstiskajā uzaicinājumā ir šāda informācija:

               a)

               par uzaicināto personu – vārds un uzvārds, dzimšanas datums, dzimums, pilsonība, personu apliecinošā dokumenta numurs, ceļojuma mērķis un laiks, ieceļošanu skaits un, attiecīgos gadījumos, ielūgto personu pavadošā laulātā vai bērnu vārdi;

               b)

               par personu, kas uzaicina, – vārds, uzvārds un adrese; vai

               c)

               par uzaicinātāju juridisko personu, uzņēmumu vai organizāciju – pilns nosaukums un adrese, un:

                           —

                           ja uzaicinājusi organizācija – uzaicinājuma parakstītāja vārds, uzvārds un ieņemamais amats,

                           —

                           ja uzaicinājusi juridiska persona, uzņēmums, juridiskās personas vai uzņēmuma filiāle vai birojs, kas atrodas kādas dalībvalsts teritorijā, – reģistrācijas numurs, kā to nosaka attiecīgās dalībvalsts tiesību akti.

         3.   Šā panta 1. punktā minēto kategoriju personām visu kategoriju vīzas izsniedz saskaņā ar vienkāršotu procedūru, nepieprasot nekādus citus dalībvalstu tiesību aktos paredzētus ielūgumus, pamatojumus vai ceļojuma mērķa apstiprinājumus.
   5. pants
   Daudzkārtējo ieceļošanas vīzu izsniegšana
   1.   Dalībvalstu diplomātiskās pārstāvniecības un konsulārie dienesti izsniedz daudzkārtējās ieceļošanas vīzas ar derīguma termiņu līdz pieciem gadiem šādu kategoriju personām:

               a)

               valsts valdības un Parlamenta, kā arī Konstitucionālās tiesas un Augstākās tiesas locekļiem, Apelācijas tiesas priekšsēdētājam un Administratīvās tiesas priekšsēdētājam, pildot dienesta pienākumus, ja minētās personas ar šo nolīgumu jau nav atbrīvotas no vīzu prasības, un ar ierobežotu derīguma termiņu līdz viņu amata pilnvaru termiņa beigām, ja tas ir īsāks par pieciem gadiem;

               b)

               oficiālu delegāciju pastāvīgajiem dalībniekiem, kas pēc Melnkalnes Republikai adresēta oficiāla ielūguma piedalās sanāksmēs, apspriedēs, pārrunās vai apmaiņas programmās, kā arī pasākumos, ko starpvaldību organizācijas rīko dalībvalstu teritorijā;

               c)

               laulātajam un bērniem (tostarp adoptētiem), kas ir jaunāki par 21 gadu vai atrodas apgādībā, un vecākiem (tostarp aizbildņiem), kas apmeklē Melnkalnes Republikas pilsoņus, kuri likumīgi uzturas dalībvalstu teritorijā, ar ierobežotu derīguma termiņu līdz apmeklējamās personas uzturēšanās atļaujas derīguma termiņa beigām.

         2.   Dalībvalstu diplomātiskās pārstāvniecības un konsulārie dienesti izsniedz daudzkārtējās ieceļošanas vīzas ar derīguma termiņu līdz vienam gadam šādu kategoriju pilsoņiem ar nosacījumu, ka iepriekšējā gadā tie ir saņēmuši vismaz vienu vīzu un to ir izmantojuši atbilstoši apmeklētās valsts tiesību aktiem par ieceļošanu un uzturēšanos un ka pastāv iemesli daudzkārtējās ieceļošanas vīzas pieprasīšanai:

               a)

               oficiālu delegāciju dalībniekiem, kas pēc Melnkalnes Republikai adresēta oficiāla ielūguma regulāri piedalās sanāksmēs, apspriedēs, pārrunās vai apmaiņas programmās, kā arī pasākumos, ko starpvaldību organizācijas rīko dalībvalstu teritorijā;

               b)

               darījumu cilvēkiem un uzņēmējdarbības organizāciju pārstāvjiem, kas regulāri ceļo uz dalībvalstīm;

               c)

               autovadītājiem, kas veic kravu un pasažieru starptautiskos pārvadājumus uz dalībvalstu teritorijām ar transportlīdzekļiem, kuri reģistrēti Melnkalnes Republikā;

               d)

               apkalpju locekļiem starptautiskajos vilcienos, refrižeratoros un lokomotīvēs, kas dodas uz dalībvalstu teritorijām;

               e)

               profesiju pārstāvjiem, kas piedalās starptautiskās izstādēs, konferencēs, simpozijos, semināros vai citos līdzīgos pasākumos un regulāri dodas uz dalībvalstīm;

               f)

               personām, kas piedalās zinātnes, kultūras un mākslas pasākumos, tostarp universitāšu un citās apmaiņas programmās, un kas regulāri ceļo uz dalībvalstīm;

               g)

               starptautisku sporta pasākumu dalībniekiem un personām, kas tos profesionālā statusā pavada;

               h)

               žurnālistiem;

               i)

               sadraudzības pilsētu rīkoto oficiālo apmaiņas programmu dalībniekiem;

               j)

               studentiem un pēcdiploma studentiem, kas regulāri ceļo ar mērķi mācīties vai izglītoties, tostarp saskaņā ar apmaiņas programmām;

               k)

               personām, kam medicīnisku iemeslu dēļ nepieciešams regulāri ieceļot, un nepieciešamām pavadošām personām;

               l)

               Melnkalnes Republikā reģistrēto reliģisko kopienu pārstāvjiem, kas regulāri ceļo uz dalībvalstīm;

               m)

               pilsoniskās sabiedrības organizāciju pārstāvjiem, kuri regulāri ceļo uz dalībvalstīm ar mērķi izglītoties, apmeklēt seminārus un konferences, tostarp saskaņā ar apmaiņas programmām;

               n)

               tiesnešiem, kas piedalās starptautiskās apmaiņas programmās, simpozijos, semināros vai līdzīgos mācību pasākumos un kas regulāri ceļo uz dalībvalstīm.

         3.   Dalībvalstu diplomātiskās pārstāvniecības un konsulārie dienesti 2. punktā minēto kategoriju personām izsniedz daudzkārtējās ieceļošanas vīzas ar derīguma termiņu, kas ir vismaz divi un ne vairāk kā pieci gadi, ar nosacījumu, ka iepriekšējos divos gados tie ir izmantojuši uz vienu gadu izsniegto daudzkārtējo ieceļošanas vīzu atbilstoši apmeklētās valsts tiesību aktiem par ieceļošanu un uzturēšanos un ka joprojām pastāv iemesli daudzkārtējās ieceļošanas vīzas pieprasīšanai.
   4.   Šā panta 1. līdz 3. punktā minētajām personām uzturēšanās kopējais ilgums dalībvalstu teritorijā 180 dienu laikposmā nepārsniedz 90 dienas.
   6. pants
   Maksa par vīzu pieteikumu izskatīšanu
   1.   Maksa par vīzas pieteikumu izskatīšanu Melnkalnes Republikas pilsoņiem ir EUR 35.
   Iepriekšminēto summu var pārskatīt saskaņā ar 14. panta 4. punktā noteikto procedūru.
   Ja Melnkalnes Republika ES pilsoņiem atjauno vīzas prasību, maksa par vīzu, ko Melnkalnes Republika pieprasa, nevar būt augstāka par EUR 35 vai to summu, par kuru ir panākta vienošanās, pārskatot maksu par vīzu saskaņā ar 14. panta 4. punktā paredzēto procedūru.
   2.   Šādu kategoriju personas ir atbrīvotas no maksas par vīzu pieteikumu izskatīšanu:

               a)

               valsts valdības un Parlamenta, kā arī Konstitucionālās tiesas un Augstākās tiesas locekļi, Apelācijas tiesas priekšsēdētājs un Administratīvās tiesas priekšsēdētājs, personas, kas minētas 5. panta 1. punkta a) apakšpunktā, ja tās ar šo nolīgumu jau nav atbrīvotas no vīzu prasības;

               b)

               tuvi radinieki – laulātais, bērni (tostarp adoptēti), vecāki (tostarp aizbildņi), vecvecāki un mazbērni, kas apmeklē Melnkalnes Republikas pilsoņus, kuri likumīgi uzturas dalībvalstu teritorijā;

               c)

               oficiālu delegāciju dalībnieki, kas pēc Melnkalnes Republikai adresēta oficiāla ielūguma piedalīsies sanāksmēs, apspriedēs, pārrunās vai apmaiņas programmās, kā arī pasākumos, ko starpvaldību organizācijas rīko dalībvalstu teritorijā;

               d)

               skolēni, studenti, pēcdiploma studenti un pavadošie pedagogi, kas ceļo ar mērķi mācīties vai izglītoties;

               e)

               invalīdi un, ja vajadzīgs, personas, kas viņus pavada;

               f)

               personas, kas iesniegušas dokumentus, kuri pierāda vajadzību ceļot humanitāru apsvērumu dēļ, lai piedalītos tuva radinieka bērēs vai lai apmeklētu smagi slimu tuvu radinieku, tostarp lai saņemtu neatliekamu ārstniecisko palīdzību, un persona, kas šādu personu pavada;

               g)

               starptautisku sporta pasākumu dalībnieki un personas, kas tos profesionālā statusā pavada;

               h)

               personas, kas piedalās zinātnes, kultūras un mākslas pasākumos, tostarp universitāšu un citās apmaiņas programmās;

               i)

               sadraudzības pilsētu rīkoto oficiālo apmaiņas programmu dalībnieki;

               j)

               žurnālisti;

               k)

               pensionāri;

               l)

               tiesneši, kas piedalās starptautiskās apmaiņas programmās, simpozijos, semināros vai līdzīgos mācību pasākumos;

               m)

               Melnkalnes Republikā reģistrēto reliģisko kopienu pārstāvji;

               n)

               pilsoniskās sabiedrības organizāciju pārstāvji, kuru ceļojuma mērķis ir apmeklēt sanāksmes, seminārus vai piedalīties apmaiņas programmās vai izglītojošos kursos;

               o)

               profesiju pārstāvji, kas piedalās starptautiskās izstādēs, konferencēs, simpozijos, semināros vai citos līdzīgos pasākumos, kuri norisinās dalībvalstu teritorijā;

               p)

               autovadītāji, kas veic kravu un pasažieru starptautiskos pārvadājumus uz dalībvalstu teritorijām ar transportlīdzekļiem, kuri reģistrēti Melnkalnes Republikā;

               q)

               apkalpju locekļi starptautiskajos vilcienos, refrižeratoros un lokomotīvēs, kas dodas uz dalībvalstu teritorijām;

               r)

               bērni līdz sešu gadu vecumam.

         7. pants
   Vīzu pieteikumu izskatīšanas procedūru ilgums
   1.   Dalībvalstu diplomātiskās pārstāvniecības un konsulārie dienesti lēmumu par vīzas pieteikumu pieņem 10 kalendārajās dienās no pieteikuma un vīzas izsniegšanai nepieciešamo dokumentu saņemšanas.
   2.   Atsevišķos gadījumos termiņu, kas vajadzīgs lēmuma pieņemšanai par vīzas pieteikumu, var pagarināt līdz 30 kalendārajām dienām, jo īpaši – ja nepieciešama pieteikuma padziļināta pārbaude.
   3.   Steidzamos gadījumos lēmuma pieņemšanas termiņu var samazināt līdz trim darbadienām vai mazāk.
   8. pants
   Izceļošana dokumentu nozaudēšanas vai zādzības gadījumā
   Eiropas Savienības un Melnkalnes Republikas pilsoņi, kuri ir nozaudējuši savus personu apliecinošos dokumentus vai kuriem šie dokumenti ir nozagti, uzturoties Melnkalnes Republikas vai dalībvalstu teritorijā, var bez vīzas vai citas atļaujas šo teritoriju atstāt ar dalībvalsts vai Melnkalnes Republikas diplomātiskās pārstāvniecības vai konsulārā dienesta izdotiem derīgiem personu apliecinošiem dokumentiem, kas dod tiesības šķērsot robežu.
   9. pants
   Vīzas pagarināšana ārkārtas apstākļos
   Melnkalnes Republikas pilsoņiem, kuriem force majeure iemeslu dēļ nav iespējams atstāt dalībvalstu teritoriju līdz vīzā norādītajam laikam, vīzas termiņu saskaņā ar uzņēmējvalsts tiesību aktos noteiktajām prasībām bez maksas pagarina uz laiku, kas vajadzīgs, lai atgrieztos savā uzturēšanās valstī.
   10. pants
   Diplomātiskās pases
   1.   Melnkalnes Republikas pilsoņi, kas ir derīgu diplomātisko pasu turētāji, drīkst ieceļot, izceļot vai tranzītā šķērsot dalībvalstu teritorijas bez vīzas.
   2.   Šā panta 1. punktā minētās personas drīkst uzturēties dalībvalstu teritorijās ne ilgāk kā 90 dienas 180 dienu laikposmā.
   11. pants
   Vīzu teritoriālais derīgums
   Ievērojot dalībvalstu normatīvos aktus par valsts drošību un ievērojot ES noteikumus par vīzām ar ierobežotu teritoriālo derīgumu, Melnkalnes Republikas pilsoņiem ir tādas pašas tiesības ceļot pa dalībvalstu teritoriju kā Eiropas Savienības pilsoņiem.
   12. pants
   Apvienotā komiteja nolīguma pārvaldībai
   1.   Puses izveido Apvienoto ekspertu komiteju (turpmāk – “Komiteja”), kuras sastāvā ir Eiropas Kopienas un Melnkalnes Republikas pārstāvji. Kopienu pārstāv Eiropas Kopienu Komisija, kurai palīdz dalībvalstu eksperti.
   2.   Komitejai jo īpaši ir šādi uzdevumi:

               a)

               uzraudzīt šā nolīguma īstenošanu;

               b)

               ierosināt šā nolīguma grozījumus vai papildinājumus;

               c)

               risināt domstarpības, kas radušās sakarā ar šā nolīguma noteikumu piemērošanu vai interpretāciju.

         3.   Komiteja sanāk pēc vajadzības, ja to pieprasa viena no Pusēm, un vismaz vienu reizi gadā.
   4.   Komiteja pieņem savu reglamentu.
   13. pants
   Šā nolīguma saistība ar divpusējiem nolīgumiem starp dalībvalstīm un Melnkalnes Republiku
   1.   Stājoties spēkā, šis nolīgums prevalē pār noteikumiem jebkuros divpusējos vai daudzpusējos nolīgumos vai vienošanās, kas noslēgtas starp atsevišķām dalībvalstīm un Melnkalnes Republiku, ciktāl minētie nolīgumi vai vienošanās attiecas uz šajā nolīgumā reglamentētiem jautājumiem.
   2.   Divpusējus nolīgumus vai vienošanās, kas starp atsevišķām dalībvalstīm un Melnkalnes Republiku parakstīti pirms 2007. gada 1. janvāra un paredz dienesta pasu turētāju atbrīvošanu no vīzu prasības, turpina piemērot piecus gadus no šā nolīguma stāšanās spēkā, neskarot attiecīgo dalībvalstu vai Melnkalnes Republikas tiesības minēto piecu gadu laikā denonsēt minētos divpusējos nolīgumus vai apturēt to piemērošanu.
   14. pants
   Nobeiguma noteikumi
   1.   Puses šo nolīgumu ratificē vai apstiprina saskaņā ar savām attiecīgajām procedūrām, un tas stājas spēkā otrā mēneša pirmajā dienā pēc dienas, kad Puses viena otrai ir paziņojušas par iepriekšminēto procedūru pabeigšanu.
   2.   Atkāpjoties no šā panta 1. punkta, šis nolīgums stājas spēkā vienīgi dienā, kad stājas spēkā Nolīgums starp Melnkalnes Republiku un Eiropas Kopienu par personu atpakaļuzņemšanu, ja tā spēkā stāšanās diena ir pēc šā panta 1. punktā paredzētās dienas.
   3.   Nolīgums ir noslēgts uz nenoteiktu laiku, ja vien tas netiek izbeigts saskaņā ar šā panta 6. punktu.
   4.   Šo nolīgumu var grozīt ar Pušu rakstisku vienošanos. Grozījumi stājas spēkā pēc tam, kad Puses ir viena otrai paziņojušas par šim nolūkam vajadzīgo iekšējo procedūru pabeigšanu.
   5.   Jebkura no Pusēm šo nolīgumu var pilnīgi vai daļēji apturēt sabiedriskās kārtības, pilsoņu drošības aizsardzības vai sabiedrības veselības aizsardzības apsvērumu dēļ. Lēmumu par apturēšanu paziņo otrai Pusei ne vēlāk kā 48 stundas pirms tās stāšanās spēkā. Puse, kas apturējusi šā nolīguma piemērošanu, nekavējoties informē otru Pusi, tiklīdz apturēšanas iemesli vairs nav spēkā.
   6.   Jebkura no Pusēm var izbeigt šo nolīgumu, par to rakstiski paziņojot otrai Pusei. Šis nolīgums zaudē spēku 90 dienas pēc šāda paziņojuma dienas.

      Nolīgums ir sagatavots divi tūkstoši septītā gada septembra astoņpadsmitajā datumā divos eksemplāros visās Līgumslēdzēju pušu oficiālajās valodās, un visi teksti ir vienlīdz autentiski.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku Zajednicu

         За Република Черна гора
         Por la República de Montenegro
         Za Republiku Ċerná Hora
         For Republikken Montenegro
         Für die Republik Montenegro
         Montenegro Vabariigi nimel
         Για τη Δημοκρατία του Μαυροβουνίου
         For the Republic of Montenegro
         Pour la République du Monténégro
         Per la Repubblica del Montenegro
         Melnkalnes Republikas vārdā
         Juodkalnijos Respublikos vardu
         A Montenegrói Köztársaság részéről
         Għar-Repubblika ta' Montenegro
         Voor de Republiek Montenegro
         W imieniu Republiki Czarnogóry
         Pela República do Montenegro
         Pentru Republica Muntenegru
         Za Čiernohorskú republiku
         Za Republiko Črno goro
         Montenegron tasavallan puolesta
         För Republiken Montenegro
         Za Republiku Crnu Goru

   PIELIKUMS
   NOLĪGUMA PROTOKOLS PAR DALĪBVALSTĪM, KAS PILNĪBĀ NEPIEMĒRO ŠENGENAS ACQUIS

   Dalībvalstis, kurām Šengenas acquis ir saistošs, bet kuras vēl neizsniedz Šengenas vīzas, jo šajā jautājumā gaida attiecīgo Padomes lēmumu, izsniedz attiecīgās valsts vīzas, kuras ir derīgas vienīgi attiecīgās valsts teritorijā.
   Šīs dalībvalstis var saskaņā ar Eiropas Parlamenta un Padomes Lēmumu Nr. 895/2006/EK vienpusēji atzīt Šengenas vīzas un uzturēšanās atļaujas tranzītam caur savu teritoriju.
   Ņemot vērā, ka Eiropas Parlamenta un Padomes Lēmums Nr. 895/2006/EK neattiecas uz Rumāniju un Bulgāriju, Eiropas Komisija iesniegs priekšlikumu ar līdzīgiem noteikumiem, lai minētās valstis varētu tranzītam caur savu teritoriju vienpusēji atzīt Šengenas vīzas un uzturēšanās atļaujas un citus līdzīgus dokumentus, ko izsniegušas citas dalībvalstis, kuras vēl nav pilnībā iekļāvušās Šengenas zonā.
   KOPĪGĀ DEKLARĀCIJA PAR DĀNIJU
   Puses ņem vērā, ka šis nolīgums neattiecas uz Dānijas Karalistes diplomātisko pārstāvniecību un konsulāro dienestu vīzu izsniegšanas procedūrām.
   Šādos apstākļos ir vēlams, ka Dānijas un Melnkalnes Republikas iestādes nekavējoties noslēdz divpusēju nolīgumu par īstermiņa vīzu izsniegšanas atvieglināšanu ar līdzīgiem noteikumiem, kādi ir nolīgumā starp Eiropas Kopienu un Melnkalnes Republiku.
   KOPĪGĀ DEKLARĀCIJA ATTIECĪBĀ UZ APVIENOTO KARALISTI UN ĪRIJU
   Puses ņem vērā, ka šo nolīgumu nepiemēro Apvienotās Karalistes un Īrijas teritorijās.
   Šādos apstākļos ir vēlams, ka Apvienotās Karalistes, Īrijas un Melnkalnes Republikas iestādes noslēdz divpusējus nolīgumus par vīzu izsniegšanas atvieglināšanu.
   KOPĪGĀ DEKLARĀCIJA PAR ĪSLANDI UN NORVĒĢIJU
   Puses ņem vērā ciešās attiecības starp Eiropas Kopienu un Īslandi un Norvēģiju, jo īpaši atbilstīgi 1999. gada 18. maija Nolīgumam par minēto valstu iesaistīšanos Šengenas acquis īstenošanā, piemērošanā un attīstībā.
   Šādos apstākļos ir vēlams, ka Norvēģijas, Īslandes un Melnkalnes Republikas iestādes nekavējoties noslēdz divpusējus nolīgumus par īstermiņa vīzu izsniegšanas atvieglināšanu ar līdzīgiem noteikumiem, kādi ir nolīgumā starp Eiropas Kopienu un Melnkalnes Republiku.
   KOPĪGĀ DEKLARĀCIJA PAR ŠVEICES KONFEDERĀCIJU UN LIHTENŠTEINU
   (ja nepieciešama)
   Ja Nolīgums starp ES, EK un Šveices Konfederāciju par Šveices Konfederācijas iesaistīšanu Šengenas acquis īstenošanā, piemērošanā un pilnveidošanā un minētā nolīguma Protokols par Lihtenšteinu ir stājies spēkā, pirms pabeigtas sarunas ar Melnkalnes Republiku, pievienos arī līdzīgu deklarāciju par Šveici un Lihtenšteinu.
   EIROPAS KOPIENAS DEKLARĀCIJA PAR VĪZAS PRASĪBAS PĀRSKATĪŠANU DIENESTA PASU TURĒTĀJIEM
   Ņemot vērā, ka dienesta pasu turētāju atbrīvošana no vīzu prasības, kas paredzēta pirms 2007. gada 1. janvāra noslēgtajos divpusējos nolīgumos starp atsevišķām dalībvalstīm un Melnkalnes Republiku, paliek spēkā un ir piemērojama tikai piecus gadus pēc šā nolīguma stāšanās spēkā, neskarot attiecīgo dalībvalstu vai Melnkalnes Republikas tiesības minēto piecu gadu laikā denonsēt šos divpusējos nolīgumus vai apturēt to piemērošanu, Eiropas Komisija vēlākais četrus gadus pēc šā nolīguma stāšanās spēkā atkārtoti novērtēs dienesta pasu turētāju situāciju, lai saskaņā ar 14. panta 4. punktā paredzēto procedūru pieņemtu iespējamos šā nolīguma grozījumus.
   EIROPAS KOPIENAS DEKLARĀCIJA PAR VĪZAS PIEPRASĪTĀJU PIEKĻUVI INFORMĀCIJAI UN INFORMĀCIJAS SASKAŅOŠANU ATTIECĪBĀ UZ ĪSTERMIŅA VĪZU IZSNIEGŠANAS PROCEDŪRĀM UN DOKUMENTIEM, KAS IESNIEDZAMI, PIEPRASOT ĪSTERMIŅA VĪZU
   Atzīstot to, cik svarīga vīzas pieprasītājiem ir pārskatāmība, Eiropas Kopiena norāda, ka 2006. gada 19. jūlijā Eiropas Komisija ir izrādījusi likumdošanas iniciatīvu pārstrādāt Kopīgo konsulāro instrukciju diplomātiskajām pārstāvniecībām un konsulārajiem dienestiem par vīzām, kas reglamentē jautājumu par vīzas pieprasītāju piekļuvi dalībvalstu diplomātiskajām pārstāvniecībām un konsulārajiem dienestiem.
   Attiecībā uz informāciju, kas ir jāsniedz vīzas pieprasītājiem, Eiropas Kopiena uzskata, ka ir jāveic attiecīgi pasākumi:

               —

               vispārīgi ir jāizveido vīzas pieprasītājiem pamatinformācijas kopsavilkums par procedūrām un nosacījumiem, kas jāievēro, pieprasot vīzu, un par izdoto vīzu derīgumu,

               —

               Eiropas Kopiena sastādīs minimālo prasību sarakstu, lai nodrošinātu, ka vīzas pieprasītāji no Melnkalnes Republikas saņem vienotu un saskaņotu pamatinformāciju un tiem prasa iesniegt vienus un tos pašus pavaddokumentus.

         Iepriekšminētā informācija, tostarp vietējās konsulārās sadarbības ietvaros dalībvalstu akreditēto ceļojumu aģentūru un ceļojumu rīkotāju saraksti, ir plaši jāpaziņo atklātībai (konsulātu ziņojumu dēļi, brošūras, tīmekļa vietnes u. tml.).
   Dalībvalstu diplomātiskās pārstāvniecības un konsulārie dienesti sniedz informāciju par īstermiņa vīzu izsniegšanas atvieglojumiem saskaņā ar Šengenas acquis katrā atsevišķā gadījumā.
   EIROPAS KOPIENAS DELARĀCIJA PAR ATVIEGLOJUMIEM ĢIMENES LOCEKĻIEM UN BONA FIDE VĪZAS PIETEIKUMA IESNIEDZĒJIEM
   Eiropas Kopiena ņem vērā Melnkalnes Republikas ieteikumu paplašināt ģimenes locekļu, kuriem ir tiesības izmantot vīzu atvieglotās izsniegšanas priekšrocības, definīciju, kā arī to, cik lielu nozīmi Melnkalnes Republika piešķir šīs kategorijas personu pārvietošanās vienkāršošanai.
   Lai atvieglotu pārvietošanos paplašinātam personu lokam, kas ģimenes saitēm saistītas ar Melnkalnes Republikas pilsoņiem, kuri likumīgi uzturas dalībvalstu teritorijās (jo īpaši brāļiem, māsām un viņu bērniem), Eiropas Kopiena aicina dalībvalstu konsulārās iestādes pilnībā izmantot acquis communautaire paredzētās iespējas atvieglot vīzas izsniegšanu minētās kategorijas personām, tostarp vīzas pieteikuma iesniedzējiem pieprasīto dokumentāro pierādījumu vienkāršošanu, atbrīvošanu no pieteikuma izskatīšanas maksas un, atbilstošos gadījumos, daudzkārtējas ieceļošanas vīzas izsniegšanu.
   Turklāt Eiropas Kopiena aicina dalībvalstu konsulārās iestādes pilnībā izmantot visas iespējas, lai atvieglotu vīzas izsniegšanu bona fide vīzas pieprasījuma iesniedzējiem.
   EIROPAS KOPIENAS DEKLARĀCIJA PAR JŪRNIEKIEM
   Saskaņā ar starptautiskajiem nolīgumiem par civilo kuģu apkalpju locekļu pārvietošanos Eiropas Kopiena aicina dalībvalstu konsulāras iestādes pilnībā izmantot acquis communautaire paredzētās iespējas, lai atvieglotu tranzīta vīzu izsniegšanu jūrniekiem no Melnkalnes. Jo īpaši tas attiecas uz vīzas pieprasītājiem nepieciešamo dokumentāro pieradījumu vienkāršošanu un daudzkārtējas ieceļošanas tranzīta vīzu izsniegšanu.


title: Padomes lēmums (1998. gada 29. jūnijs), par nolīguma slēgšanu vēstuļu apmaiņas veidā, ar ko groza un paplašina Eiropas Kopienas un Vjetnamas Sociālistiskās Republikas Nolīgumu par tekstilizstrādājumu un apģērbu tirdzniecību

text:
Svarīgs juridisks paziņojums

|

31998D0669

Oficiālais Vēstnesis L 319 , 27/11/1998 Lpp. 0001 - 0070

		Padomes lēmums(1998. gada 29. jūnijs),par nolīguma slēgšanu vēstuļu apmaiņas veidā, ar ko groza un paplašina Eiropas Kopienas un Vjetnamas Sociālistiskās Republikas Nolīgumu par tekstilizstrādājumu un apģērbu tirdzniecību(98/669/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punkta pirmo teikumu,ņemot vērā Komisijas priekšlikumu,tā kā Komisija Eiropas Kopienas vārdā ir veikusi sarunas par nolīgumu vēstuļu apmaiņas veidā, ar ko groza un paplašina Eiropas Kopienas un Vjetnamas Sociālistiskās Republikas Nolīgumu par tekstilizstrādājumu un apģērbu tirdzniecību [1];tā kā atbilstoši Padomes Lēmumam 98/136/EK [2] līdz tā noslēgšanai vajadzīgo procedūru pabeigšanai, šis nolīgums no 1998. gada 1. janvāra ir piemērots uz pagaidu laiku;tā kā šis nolīgums ir jāapstiprina,IR PIEŅĒMUSI ŠĀDU LĒMUMU.1. pantsNolīgumu vēstuļu apmaiņas veidā, ar ko groza un paplašina Eiropas Kopienas un Vjetnamas Sociālistiskās Republikas Nolīgumu par tekstilizstrādājumu un apģērbu tirdzniecību, apstiprina Kopienas vārdā.Nolīguma teksts ir pievienots šim lēmumam.2. pantsPadomes priekšsēdētājs ir pilnvarots iecelt personas, kas ir pilnvarotas parakstīt nolīgumu, lai tas kļūtu saistošs Kopienai.3. pantsŠo lēmumu publicē Eiropas Kopienu Oficiālajā Vēstnesī.Luksemburgā, 1998. gada 29. jūnijāPadomes vārdā —priekšsēdētājsR. Cook[1] Padomes Lēmums 96/477/EK (OV L 199, 8.8.1996., 1. lpp.)[2] OV L 41, 13.2.1998., 12. lpp.--------------------------------------------------